EkBass/fiwiki-20250220-pages-articles huggingface dataset:
Tarvaala (Saarijärvi)

Tarvaala on noin 400 asukkaan kylä muutaman kilometrin päässä Saarijärven keskustasta Uuraisille päin. Tarvaalassa sijaitsee Summassaaren kylpylähotelli ja Kivikauden kylä. Kylässä toimi vuoteen 2020 asti Tarvaalan ala-asteen koulu (perustettu kansakouluksi 1925 ), Pohjoisen Keski-Suomen ammattiopiston (POKE) luonnonvara- ja ympäristöalan yksikkö sekä Jyväskylän ammattikorkeakoulun Biotalousinstituutti. Tarvaalassa sijaitsee Kallinjärven, Majakosken, Summasen ja Summassaaren muodostama vesistöalue. Tarvaalassa on ollut asutusta jo 8 000 vuotta sitten. Kivikauden kylä, Suomen laajin ja vanhin kivikautta monipuolisesti esittelevä kohde sijaitsee Tarvaalan Summassaaressa. Sen muinaispolun varrella on kaivauksissa löytyneitä aitoja kohteita, muun muassa kivikautinen asunnonpohja ja rautakautinen asuinpaikka. Tarvaalan kylä muodostui vuonna 1867 maanviljelys- ja karjakkokouluna aloittaneen Tarvaalan maatalousoppilaitoksenArkistonmuodostaja: Tarvaalan maamieskoulu (Saarijärvi) , Arkistolaitos. Viitattu 14.7.2014. ja Majakoskessa olleen myllyn ympäristöön. Tarvaalan merkittäviin rakennuksiin kuuluu maatalousoppilaitoksen lisäksi K. V. Reiniuksen 1800-luvun lopulla suunnittelema Tarvaalan pappila sekä Tapperin taiteilijaveljesten (Marko Tapio sekä Harri, Kain ja Yrjö Tapper) nuoruudenkoti Juhola. Saarijärven seurakunnan kappalaisen virkataloksi perustettu Tarvaalan pappila sijaitsee Saarijärven keskustaajaman itäosassa. Kansainvälinen matkailu sopeutui Tarvaalan kylän olosuhteisiin jo 1980-luvulla, kun saksalaisturistit hiihtelivät rinnan kauppa-autolta tulevien kylän emäntien kanssa. 1960–1970-lukujen taitteessa perustettu Hotelli Summassaaren asiakkaista puolet oli ulkomaalaisia. Vuonna 2007 Tarvaalassa oli asukkaita noin 400. ==Lähteet== ==Aiheesta muualla== *Tarvaala - kylä Saarijärvellä. Ylen elävä arkisto *Päivä kivikauden kylässä. Ylen elävä arkisto *Kivikauden kylä Luokka:Saarijärven kylät
Seinäjoen ravikeskus

Seinäjoen ravikeskus eli yleisesti Seinäjoen ravirata on Etelä-Pohjanmaan suurin ravikeskus. Se sijaitsee noin kilometrin kaupungin keskustan koillispuolella Valtatie 19 varrella. ==Ravitoiminta== Seinäjoen raviradan ohjelmaan kuuluvat muun muassa kolmet vuosittaiset Toto75-ravit, Kasvattajakruunun kilpailusarjat, Suomi–Ruotsi-ohjastajamaaottelu, Ilkka-ajo sekä pitäjämestaruuskilpailut. Merkittävin vuosittainen ravitapahtuma on kansainvälinen suurkilpailu Seinäjoki Race (Aiemmin kilpailun nimenä ovat olleet Seinäjoki-ajo ja Prix D'Etain Royal), joka on osa Euroopan raviliiton UET:n järjestämän UET Trotting Mastersin osakilpailu. Kuninkuusravit Seinäjoella on pidetty seitsemän kertaa, joista viimeisimmät vuonna 2021. Koronapandemian vuoksi Seinäjoella järjestettiin Kuninkuusravit kaksi kertaa peräkkäin vuosina 2020 ja 2021. Vuoden 2020 Kuninkuusraveissa oli yleisöä vain pieni määrä verrattuna normaaliin suurtapahtumaan. Seinäjoen ravikeskuksessa käy vuosittain noin 40 000 henkeä. Samana aikajaksona hevosia kilpailee radalla noin 4 500. Raviradalla on neljä ravintolaa ja sen istumakatsomoon mahtuu 900 henkeä. Seinäjoen rataennätykset ovat lämminveristen Stonescapes Queilan 10,7a vuodelta 2019 ja kylmäverisissä Evartin 19,7a vuodelta 2021, mikä oli myös Kuninkuusravien pääkilpailuissa nopein juostu aika, mutta seuraavana vuonna Evartti juoksi Forssassa ajan 19,6a. ==Muu käyttö== Katsomorakennuksen totohallia on käytetty lisäksi muun muassa näyttelytilana, tanssilattiana sekä kirpputorina. Raviradan keskellä on nurmialue, jossa pelataan kesäisin jalkapalloa. Raviradalla on myös useita kertoja järjestetty Farmari-maatalousnäyttely. Ravirata on ollut myös vuosien 2005 ja 2010 lentopallon Power Cupin päänäyttämönä. Syksyllä 1999 raviradalle valmistui GP- tason ratsastuskenttä. == Lähteet == Luokka:Seinäjoen urheilupaikat Luokka:Pohja (Seinäjoki) Luokka:Suomen raviradat
Nokia 3650

Nokia 3650 on Nokian vuoden 2003 alussa julkaistu GSM-matkapuhelin, joka tarkoitettiin Nokia 7650 -puhelimen seuraajaksi. Puhelimessa oli Symbian S60 -käyttöjärjestelmä, ja edeltäjästään poiketen puhelin mahdollisti myös MMC- korttien käytön. Yksi puhelimen silmäänpistävimmistä piirteistä oli sen poikkeuksellinen puhelimen valintakiekkoa mukaileva näppäimistö. Näppäimistöä vieroksuttiin ostajien keskuudessa, ja vastauksena käyttäjien tyytymättömyyteen Nokia julkaisi saman vuoden viimeisellä neljänneksellä Nokia 3660 -puhelimen, joka oli käytännössä sama puhelin perinteisemmällä näppäimistöllä ja väririkkaammalla näytöllä. Puhelimen hinta oli sen julkaisuaikoihin 400–500 euron välillä. == Katso myös == * Luettelo Nokian tuotteista == Aiheesta muualla == * Käyttöohjeet * Nokia 3650 - Tuki == Lähteet == == Viitteet == Luokka:Nokian matkapuhelimet Nokia 3650 Luokka:Vuoden 2003 matkapuhelimet fa:نوکیا ۳۶۰۰
White Noise

White Noise tarkoittaa valkoista kohinaa. Se voi myös viitata ainakin seuraaviin: * White Noise, 1960-luvun lopulta lähtien toiminut yhtye * White Noise, elokuva vuodelta 2005 * Valkoinen kohina (engl. White Noise), Don DeLillon romaani vuodelta 1985 * ”White Noise”, Disclosuren ja AlunaGeorgen kappale vuodelta 2013.
Kaukas (Hyvinkää)

Kaukas on Hyvinkäällä sijaitseva kylä ja kaupunginosa. Kaukas sijaitsee noin 15 kilometriä kaakkoon Hyvinkään kaupungista Tuusulan ja Mäntsälän kuntien rajoilla. Kaukasissa on noin kolmesataa asukasta. Keravanjoki virtaa kylän läpi. Kaukasten pohjoispuolella on Myllykylä ja eteläpuolella Uusikylä. Kaukasissa toimi päiväkoti 1.6.2016 asti sekä Kaukasten koulu (1922, Heikki Siikonen) joka toimi 3.6.2017 asti. Kaukasten keskuksessa on sen Juhlatalo (1934, Heikki Siikonen), sekä 13.6.2017 käyttöön otettu Kaukasten luontopolku.Kaukas EloFolk -konsertteja on järjestetty vuodesta 2017 alkaen Juhlatalolla. Työttömyysaste on 9 prosenttia (2011). Alueen asukkaiden keskitulo on 25 690 euroa. Vuokra-asuntojen osuus on 47 prosenttia. Asukkaista 21 prosenttia on korkeakoulutettuja. Alueella on 36 työpaikkaa. Lappeenrannan Kaukaan tehtaat ovat lähtöisin Kaukasista. Vuosina 1858–1898 Kaukasissa oli lankarullatehdas, joka muutettiin vanutehtaaksi vuonna 1902. Suomen vanutehtaan omistaja ja nimi vaihtui useaan kertaan, kasvaen yli 500 henkeä työllistäväksi yritykseksi. Se lopetettiin vuonna 1998. Nykyään Kaukasten palvelutarjontaa täydentää Baaribussi, joka toimii kausiluontoisesti Vanhan vanutehtaan pihalla. Baaribussissa järjestetään myös erilaisia tapahtumia. Suurin osa Kaukasista kuului ennen Mäntsälälle, jolta se siirrettiin Hyvinkään maalaiskunnalle vuonna 1953. Hyvinkään maalaiskunta ja kaupunki yhdistyivät vuonna 1969. == Lähteet == * * * * Tutustu Hyvinkään kyliin! Kaukas Hyvinkään kaupunki * Kylien kehittämisen toimintasuunnitelma 2023–2027 Hyvinkään kaupunki === Viitteet === == Aiheesta muualla == Luokka:Hyvinkään kaupunginosat Luokka:Hyvinkään kylät Luokka:Uudenmaan maakunnan entiset taajamat
Hietakampela

Hietakampela (Limanda limanda) on oikeasilmäkampeloihin kuuluva pohjakala, joka elää Koillis-Atlantissa ja myös Itämeressä. Selkein tuntomerkki, jonka avulla hietakampelan erottaa punakampelasta tai kampelasta, on kylkiviivan pään takana tekemä puoliympyrän muotoinen kaari; kahdella muulla lajilla kylkiviiva tekee vain loivan mutkan. Neljäs Itämeren lajeista, piikkikampela, on vasensilmäinen. Hietakampelan levinneisyysalue ulottuu Biskajanlahdesta Vienanmereen. Sitä tavataan myös Islannin vesiltä sekä Itämerellä yleisesti Tanskan salmista ja Gotlannin edustalta. Suomen vesiltä sitä tavataan vain satunnaisesti.Urho, L: Suomen kalat RKTL Hietakampelat oleskelevat lähellä rannikkoa hiekka-, sora- ja liejupohjilla 2–150 metrin syvyydessä. Elintarviketeollisuudessa myös Alaskassa elävää keltaeväkampelaa (Limanda aspera) kutsutaan joskus ”Alaskan hietakampelaksi”.Alaskan hietakampela paneroitu 140-160g Ice Cool == Lähteet == == Aiheesta muualla == *Luontoportti: Hietakampela (Limanda limanda) *Laji.fi: Hietakampela (Limanda limanda) *ITIS: Limanda limanda *Food and Agriculture Organization of the United Nations (FAO): Limanda limanda Luokka:Oikeasilmäkampelat
Alfa-amanitiini

Alfa-amanitiini eli α-amanitiini (C39H54N10O14S) on yksi vaarallisimmista amatoksiineiksi kutsutuista sienimyrkyistä. Sitä on muun muassa valkokärpässienessä ja kavalakärpässienessä. Alfa-amanitiini on rakenteeltaan kahdeksasta aminohaposta koostuva rengasrakenteinen peptidi. Se on normaaliolosuhteissa olomuodoltaan vaaleaa tai vaaleankeltaista kiinteää pulverimaista ainetta. == Esiintyminen luonnossa == Alfa-amanitiinia sisältäviä sieniä ovat muun muassa kavalakärpässieni, valkokärpässieni, myrkkynääpikkä ja syysnääpikkä. Grammassa tuoretta kavalakärpässientä on alfa- amanitiinia noin 0,2–0,4 mg. Ihmiselle hengenvaarallinen annos on arviolta 5–8 mg, eli käytännössä yksi pieni sieni. Valkokärpässienimyrkytyksissä alfa- amanitiini on merkittävin tekijä; kavalakärpässienessä on lisäksi suuria määriä muita hengenvaarallisia yhdisteitä kuten falloidiinia. Toksiini ei tuhoudu kuumennettaessa ruoanvalmistuksessa eivätkä myöskään ruoansulatuskanavan entsyymit hajota sitä. == Myrkyn toiminta == Alfa- amanitiinin myrkyllisyys johtuu siitä, että se kiinnittyy RNA-polymeraasi II -entsyymiin ja toimii sen inhibiittorina eli estää entsyymin toiminnan. Entsyymin toiminnan estyessä myöskään proteiinisynteesi ei kykene tapahtumaan ja tuloksena on vaurioituneita soluja. Alfa-amanitiinin LD50 arvo on 0,1 mg/kg. Amatoksiinit imeytyvät huonosti ruoansulatuskanavasta. Ne pääsevät sappihappojen kuljetusmekanismin avulla maksasoluihin, ja noin 60% imeytyneestä alfa-amanitiinista sapen mukana suoleen. Aineella on jonkin verran enterohepaattista kiertoa. Seerumissa olevat amatoksiinit pääsevät munuaisiin, jossa ne vahingoittavat munuaistiehyitä. == Oireet == Alfa- amanitiinin aiheuttaman myrkytyksen oireet ilmenevät yleensä viimeistään noin vuorokauden kuluttua myrkyllisen sienen syönnistä. Tyypillisiä oireita ovat muun muassa pahoinvointi sekä ripuli ja kouristukset. Myrkky kerääntyy maksaan ja munuaisiin aiheuttaen niiden tuhoutumisen ja lopulta ainetta syöneen kuoleman. Tosin nykyään äärimmäisen vakavat maksavauriot ovat harvinaisia ja myrkytykseen on olemassa tehokkaat hoidot ja myrkytyksen saaneista kuolee nykyään vain noin 5–15 %. == Katso myös == *Beeta-amanitiini *Gamma-amanitiini *Epsilon-amanitiini == Lähteet == == Aiheesta muualla == *Alfa-amanitiinin tuote-esittely *PubChem: Alpha-Amanitin *Kyoto Encyclopedia of Genes and Genomes (KEGG): alpha-Amanitin *Toxin and Toxin Target Database (T3DB): Amanitin, alpha- Luokka:Amatoksiinit Luokka:Sienimyrkyt
Rapex

Rapex tai Rape-aXe on vuonna 2005 Etelä-Afrikassa patentoitu tuote, jolla pyritään estämään raiskauksia. Laitteen on kehittänyt eteläafrikkalainen Sonette Ehlers, koska ”naisia ei ole ikinä yritetty auttaa niin, etteivät he joutuisi raiskatuiksi, ja mielestäni nyt oli korkea aika”. Ehlers itse uskoo, että tuote voi toimia myös pelkkänä pelotteena. Rapexia käytetään siten, että nainen laittaa lateksista valmistetun Rapexin tamponin tapaan sisäänsä. Jos nainen raiskataan, laite kiinnittyy miehen penikseen. Kondomin sisällä olevat sahalaidat satuttavat miestä, ja samalla nainen saa lisäaikaa pakenemiseen. Penikseen kiinnittynyt laite voidaan poistaa ainoastaan sairaalassa, ja samalla rikos tulee sairaalahenkilökunnan ja poliisin tietoon. Kansainvälisen poliisin Interpolin tutkimuksen mukaan Etelä-Afrikassa on maailman korkeimmat raiskaustilastot. Etelä-Afrikassa raiskataan nainen joka 17. sekunti. Esimerkiksi vuonna 2006 paikallinen poliisi tilastoi 54 926 raiskausta. Kaikki raiskaukset eivät kuitenkaan tule poliisin tietoon, joten määrä saattaa olla jopa neljä kertaa suurempi kuin virallinen luku. Etelä-Afrikassa on myös enemmän HIV- ja aids-tartuntoja kuin missään muualla maailmassa. Raiskausten lisäksi Rapex voisi estää myös ei-toivottuja raskauksia ja sukupuolitautien leviämistä. Rapex siirtyi massavalmistusasteelle vuonna 2008. Tuotetta valmistetaan Kiinassa, jotta sen hinta pysyisi mahdollisimman alhaisena. Rapexia on tarkoitus saada myyntiin tavallisten kondomien rinnalle. == Lähteet == * * http://www.sabcnews.com/south_africa/general/0,2172,129728,00.html === Viitteet === ==Aiheesta muualla== *Rapexin virallinen sivu Luokka:Ehkäisy
Yu Liang

Yu Liang (s. 1. lokakuuta 1986) on kiinalainen pistooliampuja. MM-kilpailuissa Zagrebissa 2006 Yu Liang saavutti kaksi joukkuemaailmanmestaruutta poikien sarjassa 10 m ilmapistoolissa ja 50 m pistoolissa. 10 m ilmapistoolin joukkuetulos 1726 sivusi poikien maailmanennätystä. Henkilökohtaisissa kilpailuissa Yu Liang oli 50 m pistoolilla 13. tuloksella 540 ja 10 m ilmapistoolilla 26. tuloksella 568. ==Maailmanennätykset== ==Lähteet== *Profiili ISSF Newssissä *ISSF:n tietokanta Luokka:Kiinalaiset ampujat Luokka:Vuonna 1986 syntyneet Luokka:Elävät henkilöt
Peter Hill-Wood

Peter Denis Hill-Wood (25. helmikuuta 1936 Lontoo – 28. joulukuuta 2018) oli brittiläinen liikemies. Hän toimi jalkapalloseura Arsenalin puheenjohtajana vuosina 1982–2013. Peter Hill-Woodin isoisä Samuel Hill-Wood ja isä Denis Hill-Wood toimivat myös Arsenalin puheenjohtajana. Peter Hill-Wood tuli Arsenalin puheenjohtajaksi isänsä kuoltua vuonna 1982. Hill-Wood toimi seuran puheenjohtajana 31 vuoden ajan, kunnes jätti kesäkuussa 2013 tehtävänsä. Peter Hill-Wood Leaves Arsenal After 51 Years ==Lähteet== Luokka:Brittiläiset liikemiehet Luokka:Brittiläiset urheiluvaikuttajat Luokka:Vuonna 1936 syntyneet Luokka:Vuonna 2018 kuolleet
Scott Fortune

Scott Thomas Fortune (s. 23. tammikuuta 1966 Newport Beach, Kalifornia, Yhdysvallat) on yhdysvaltalainen entinen lentopalloilija. Hän kuului maajoukkueeseen, joka saavutti olympiakultaa Soulissa 1988. Hän saavutti neljä vuotta myöhemmin Barcelonasta pronssia. Hän sai vielä kahta vuotta myöhemmin Ateenan MM-kisoista pronssia. == Lähteet == Luokka:Yhdysvaltalaiset lentopalloilijat Luokka:Yhdysvaltalaiset olympiavoittajat Luokka:Vuonna 1966 syntyneet Luokka:Elävät henkilöt
Wang Rui

Wang Rui (s. 23. huhtikuuta 1986) on kiinalainen pistooliampuja. MM- kilpailuissa Lahdessa 2002 Wang Rui saavutti tyttöjen sarjassa kaksi joukkuemaailmanmestaruutta 10 m ilmapistoolissa ja 25 m urheilupistoolissa, sekä henkilökohtaista hopeaa 25 m urheilupistoolissa tuloksella 577 ja pronssia 10 m ilmapistoolissa tuloksella 382. 10 m ilmapistoolin joukkuetulos 1146 oli uusi tyttöjen maailmanennätys. ==Maailmanennätys== ==Lähteet== *Profiili ISSF Newssissä *ISSF:n tietokanta Luokka:Kiinalaiset ampujat Luokka:Vuonna 1986 syntyneet Luokka:Elävät henkilöt
Sebastian Colloredo

Sebastian Colloredo (s. 9. syyskuuta 1987 Gemona, Italia) on italialainen mäkihyppääjä. Colloredo debytoi mäkihypyn maailmancupin henkilökohtaisessa kilpailussa Harrachovissa joulukuussa 2005 ja sijoittui kymmenenneksi. Colloredo on hypännyt maailmancupissa hyviä hyppyjä, hän ei kuitenkaan ole useinkaan hypännyt kahta hyvää hyppyä samassa kilpailussa. Uran toistaiseksi paras sijoitus maailmancupissa on kahdeksas. Sen hän saavutti joulukuussa vuonna 2006 Lillehammerin osakilpailussa Norjassa. Colloredon paras henkilökohtainen arvokisasijoitus aikuisten sarjassa on Oslon MM-kilpailujen 2011 normaalimäen 12. sija. Torinon olympialaisissa 2006 ja Liberecin MM- kilpailuissa 2009 hän kuului Italian joukkueeseen, joka sijoittui molempien kilpailujen joukkuemäessä yhdenneksitoista. == Lähteet == * Luokka:Italialaiset mäkihyppääjät Luokka:Vuonna 1987 syntyneet Luokka:Elävät henkilöt
Müzahir Sille

Müzahir Sille (21. syyskuuta 1931 Istanbul – 17. toukokuuta 2016) oli turkkilainen painija ja olympiavoittaja. Hän saavutti aikuisten arvokisamitalinsa kreikkalais-roomalaisen painityylin 62 kilogramman painoluokassa. Sille voitti olympiakultaa Roomassa 1960. Melbournen kesäolympialaisissa 1956 hän sijoittui neljänneksi ja Tokion kesäolympialaisissa 1960 hän ei sijoittunut kärkisijoille. Sille saavutti myös kaksi MM-hopeamitalia.Olympics at Sports-Reference.comInternational Wrestling Database Vuonna 1959 Sille voitti pronssia Balkanin-mestaruuskilpailuista. == Lähteet == * Sille, Muezahir (TUR) International Wrestling Database * Müzahir Sille Bio, Stats and Results Olympics at Sports-Reference.com === Viitteet === Luokka:Turkkilaiset kreikkalais-roomalaisen tyylin painijat Luokka:Turkkilaiset olympiavoittajat Luokka:Vuonna 1931 syntyneet Luokka:Vuonna 2016 kuolleet
Ruy López de Segura

Rodrigo (Ruy) López de Segura (1540 Zafra – 1580) oli espanjalainen piispa ja shakinpelaaja. Hänen vuonna 1561 julkaistu kirjansa Libro de la invención liberal y arte del juego del Axedrez oli myöhemmin Euroopassa yksi shakin perusteoksista. Ruy López de Segura syntyi Zafrassa lähellä Badajozia. Hän opiskeli ja asui Salamancassa. Monet pitävät häntä ensimmäisenä epävirallisena shakin maailmanmestarina. Hän voitti ensimmäisen modernin shakkiturnauksen Madridissa, mutta hävisi tittelinsä myöhemmin roomalaiselle lakimiehelle, Leonardo di Bonalle. Hänen mukaansa on nimetty espanjalainen peli sekä venäläisen pelin muunnelma: 1.e4 e5 2.Rf3 Rf6 3.Rxe5 De7. ==Lähteet== *Ruy Lopez ==Aiheesta muualla== * Luokka:Katoliset piispat Luokka:Espanjalaiset shakinpelaajat
Göttingenin käsikirjoitus

Göttingenin käsikirjoitus on varhaisin tunnettu kokonaan modernille shakille omistettu työ. Latinaksi kirjoitettua 33-sivuista käsikirjoitusta säilytetään Göttingenin yliopistossa Saksassa. Sivut 1–15 käsittelevät shakkiavauksia, sivu 16 on tyhjä ja sivut 17–31 sisältävät 30 shakkiongelmaa diagrammeineen ja ratkaisuineen. Käsikirjoituksen tekijästä tai kirjoitusajankohdasta ei ole selvyyttä, mutta sen on arveltu olevan peräisin joko vuosilta 1500–1505 tai vuodelta 1471. Käsikirjoituksessa käytetään jo modernin shakin sääntöjä, joita ei erikseen selitetä, joten sääntöjen on oletettu jo vakiintuneen sen kirjoittamisen aikaan. Luokka:Shakin historia Luokka:Käsikirjoitukset
Dragørin kunta

Dragør on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 14 508 asukasta, ja sen pinta-ala oli 18,3 neliökilometriä. Kunnan keskustaajama on myös nimeltään Dragør. ==Seurakunnat== Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin. * 1: Store Magleby Sogn * 2: Dragør Sogn ==Lähteet== ==Aiheesta muualla== * Dragørin kunnan kotisivut * Dragør Info * visitdragoer.dk *
Kassa

thumb|Kassoja valintamyymälässä Kassa on tuotteita tai palveluita tarjoavassa liikkeessä sijaitseva paikka, jossa asiakas voi maksaa ostamansa tuotteet tai palvelut. Kassapisteessä on kassapöytä, kassakone ja henkilö, joka hoitaa kassatoimintaa. Kassalla on myös yleensä rajoitetun osto-oikeuden tavarat (esimerkiksi tupakkatuotteet). Kassassa voi maksaa tyypillisesti rahalla, pankkikortilla tai luottokortilla. Kassa voi ottaa vastaan myös kuponkeja, joilla saa tuotteita / palveluja ilmaiseksi tai alennettuun hintaan. Rahalla maksettaessa kassa antaa takaisin vaihtorahat. Kassalta voi myös nykyään nostaa rahaa pankkikorttiostosten yhteydessä.Nordean ja Tokmannin yhteistyö: maanantaina kassalta voi nostaa rahaa viitattu 15.6.2012 On olemassa myös automaattikassoja, joissa asiakas lukee ostosten viivakoodit ja maksaa itse kassalla.Automaattikassoja lanseerataan ruokakauppoihinviitattu 6.9.2009 ==Lähteet== Luokka:Vähittäiskauppa
Henry Bird

Henry Edward Bird (14. heinäkuuta 1830 – 11. huhtikuuta 1908) oli englantilainen shakinpelaaja ja shakkikirjailija. Hän syntyi Portseassa, Hampshiressa. 21 vuoden ikäisenä Bird kutsuttiin ensimmäiseen kansainväliseen turnaukseen, joka pidettiin Lontoossa vuonna 1851. Hän myös osallistui turnauksiin Wienissä ja New Yorkissa. Vuonna 1858 hän hävisi ottelun Paul Morphya vastaan, mutta jatkoi pelaamistaan huipputasolla vielä 50 vuotta. Bird ei koskaan ollut ammattilainen shakissa, mutta hänen on sanottu eläneen silti pelille. Vuonna 1876 hän sai ensimmäisen erinomaisuuspalkinnon pelistään James Masonin kanssa. Birdin kirjoittamaan shakkikirjallisuuteen kuului muun muassa Chess History and Reminiscences. Hän kirjoitti myös kirjan An Analysis of Railways in the United Kingdom. Birdin mukaan on nimetty Birdin avaus sekä Birdin puolustus espanjalaisessa pelissä. ==Aiheesta muualla== * Luokka:Englantilaiset shakinpelaajat Luokka:Englantilaiset kirjailijat Luokka:Vuonna 1830 syntyneet Luokka:Vuonna 1908 kuolleet
Hionta

Hionta on kappaleen viimeistelytekniikka, jossa kappaleen pintaa tasoitetaan tasaisemmaksi. Tavallisesti hionnassa käytetään hiomapaperia, jota valmistetaan erikseen puun ja metallin hiomiseen. Metallin hiomisessa käytetään öljyä, emulsioita tai synteettisiä nesteitä siirtämään lämpöä ja pienentämään työkappaleen kulumista. Hionnassa lastuamisnopeus on suuri ja lastuamissyvyys vastaavasti pieni. Lastuamislämpötila on korkea ja suurin osa lämmöstä siirtyy työkappaleeseen. Hionta vaatii paljon energiaa, mutta irrottaa vain pienen määrän ainetta. Hionta perustuu hiovan aineen pieniin särmiin, jotka irrottavat pieniä määriä ainetta työstökappaleen pinnasta. Hiovan aineen rakeiden välit toimivat hiotun aineen varastona. Hiovan aineen käyttökelpoisuus perustuu pääosin rakeiden väliseen tilaan ja sen kykyyn ottaa vastaan ainetta hiotusta kappaleesta. Hiovan aineen esimerkiksi hiomapaperin voi puhdistaa aukaisemalla hiomapaperi jollakin toisella hiomismenetelmällä kuten teräsharjalla. Tällöin hiomapaperi on jälleen käyttökelpoinen, mikäli rakeita on jäänyt jäljelle. Kiviä hiotaan kivikoneella kaksi kertaa. Ensimmäisessä hionnassa käytetään piikarbidi- tai timanttilaikkaa ja toisessa hionnassa 220-360 mm korkeaa hiontalaikkaa ja vettä. Lisäksi kiviä hiotaan vesihiontapaperilla. Puunhionta täytyy tehdä pitkittäin puun syihin nähden, jotta puun pinta ei naarmutu. Tämän asian suhteen tulee olla tarkka, kun hiotaan kappaletta, jossa on pitkittäisiä ja poikittaisia puupintoja ja hiotaan pintojen saumakohtia. Näiden kohtien hiominen onnistuu parhaiten epäkeskohiomakoneilla. Hiomapapereilla puuta voidaan hioa nopeasti ja tarkasti. Metallinhiontaan sopivia menetelmiä ovat reikähionta, pyöröhionta, CNC hionta ja tasohionta. ==Historiaa== Neoliittistä kautta on kutsuttu myös hiotun kiven kaudeksi, sillä tuolloin edistyttiin vähitellen kiven lohkomisesta sen hiontaan. Vuoden 3000 eaa. paikkeilla alettiin keksiä erilaisia pyöriviä tahkoja, jotka tekivät kappaleiden hionnasta tehokasta. Tämän myötä syntyi myös korukivien hionta, kun huomattiin karkeapintaisen kivenkappaleen muuttuvan sileäksi hiottuna värikkääksi ja valoa kauniisti taittavaksi ”jalokiveksi”. ==Lähteet== Luokka:Valmistustekniikka Luokka:Käsityöammatit
Frank Marshall (shakinpelaaja)

Frank James Marshall (10. lokakuuta 1877 – 9. marraskuuta 1944) oli shakin Yhdysvaltain-mestari vuosina 1909–1936 ja yksi maailman vahvimmista shakinpelaajista. Vuonna 1914 Pietarissa Marshall sai suurmestarin tittelin itseltään keisari Nikolai II:lta. Hän oli yksi viidestä alkuperäisestä tittelin saajasta. Muut olivat Emanuel Lasker, Aleksandr Alehin, Siegbert Tarrasch ja José Raúl Capablanca. Marshallin mukaan on nimetty useita shakkiavausten muunnelmia. Marshallin gambiitti sekä toinen Marshallin gambiitti slaavilaisessa pelissä: 1.d4 d5 2.c4 c6 3.Nc3 e6 4.e4!? ==Aiheesta muualla== * Luokka:Shakin suurmestarit Luokka:Yhdysvaltalaiset shakinpelaajat Luokka:Shakin Yhdysvaltain-mestarit Luokka:Vuonna 1877 syntyneet Luokka:Vuonna 1944 kuolleet
WWE Cruiserweight Championship

WWE Cruiserweight Championship () on entinen mestaruus World Wrestling Entertainment -showpainiorganisaatiossa. Vielä kesäkuussa 2007 sitä hallitsi Chavo Guerrero. Hän hävisi sen niihin aikoihin Hornswogglelle, jolta se otettiin pois syyskuussa, kun Vickie Guerrero keinotteli sen häneltä pois sanoen, että hän sillä pelastaisi oman henkensä Jamie Noblelta. Sen jälkeen keskisarjan painijat kävivät vyöstä kovaa kilpaa, kunnes seuraavan vuoden WrestleManiassa vahvistettiin, että vyötä ei enää palautettaisi muiden WWE:n mestaruuksien joukkoon. Mestaruuden paluu on epätodennäköinen. == Lähteet == * WWE: Inside WWE – Cruiserweight Luokka:Showpaini el:Χορνσουάγκλ#Πρωτάθλημα Ευκίνητων Παλαιστών
Robert Mangold

Robert Mangold (s. 12. lokakuuta 1937 North Tonawanda, New York) on yhdysvaltalainen taidemaalari. Mangold on toiminut Yhdysvaltain taide- ja kirjallisuusakatemian jäsenenä vuodesta 2001. Mangold piti ensimmäisen oman näyttelynsä Guggenheim-museossa vuonna 1971. Hänen työtään on esitelty useampaan otteeseen Whitneyn biennaalissa. Hän on elokuvaohjaaja James Mangoldin isä. == Lähteet == Luokka:Yhdysvaltalaiset taidemaalarit Luokka:Vuonna 1937 syntyneet Luokka:Elävät henkilöt
Sin With Sebastian

Sin With Sebastian (oik. Sebastian Roth, s. 20. syyskuuta 1971 Neustadt an der Weinstraße) on saksalainen elektronista musiikkia esittävä artisti. Hän oli uransa huipulla 1990-luvun puolivälissä, jolloin hänen singlestään ”Shut up (And Sleep With Me)” tuli maailmankuulu. Kappale nousi monissa maissa listaykköseksi. Suomessa kappale nousi Suomen viralliselle listalle loppukesästä 1995 ja pysyi yhdeksän viikkoa, joista parhain sijoitus oli 1. sija viikolla 35. Muita hänen hittikappaleitaan ovat muun muassa ”Golden Boy” ja ”He Belongs to me”, jonka hän lauloi duettona Marianne Rosenbergin kanssa. Artisti teki paluun vuonna 2007 julkaisemalla singlen ”Fuck you (I am in Love)”. ==Diskografia== ===Albumit=== * Golden Boy (1996) ===Ep:t=== *Punk Pop! (2008) ===Singlet=== * Shut Up (And Sleep With Me) (1995) * Shut Up (And Sleep With Me) Remixes (1996) * Golden Boy (1996) * He Belongs to me (Duet mit Marianne Rosenberg) (1997) * Fuck you (I am in Love) 2007 ==Lähteet== == Aiheesta muualla == * Artistin sivusto * * sinwithsebastian´s PUNK POPcast (podcast) Luokka:Saksalaiset elektronisen musiikin artistit Luokka:Vuonna 1971 syntyneet Luokka:Elävät henkilöt
Luxor Hotel

Luxor Hotel on hotellikasino Las Vegas Stripillä Nevadassa. Hotellin omistaa MGM Resorts International. Las Vegas Monorail kulkee Luxor Hotelin kautta. Luxor Hotelin teemana on nimensä mukaisesti muinainen Egypti. Hotellialueella on pyramidirakennuksen lisäksi kaksi zikkuratia muistuttavaa tornia ja niiden lisäksi massiivinen kopio Gizan sfinksistä ja suuri obeliski. Osa Egypti- aiheisista näyttelykohteista on siirretty museoon. Hotellin pyramidin alla on näytteillä alkuperäisiä tavaroita Titanicilta, Titanicin laivan osien ja jäävuoren jäljennöksiä sekä tilaa myös muille näyttelyille. == Lähteet == == Aiheesta muualla == *Luxor Hotelin kotisivut Luokka:Las Vegasin hotellit Luokka:Las Vegasin kasinot
Samuel Reshevsky

thumb|250px|Lapsinero Samuel Reshevsky simultaaninäytöksessä Ranskassa vuonna 1920. Samuel Herman Reshevsky (26. marraskuuta 1911 – 4. huhtikuuta 1992) oli puolalainen shakin ihmelapsi ja myöhemmin johtava yhdysvaltalainen shakin suurmestari. Hän voitti Yhdysvaltojen shakkimestaruuden kuusi kertaa peräkkäin, ja hävisi tittelinsä vuonna 1973. Kaikkiaan hän voitti kahdeksan kertaa Yhdysvaltain shakin mestaruuden. Hän kilpaili shakin maailmanmestaruudesta 1930-luvun puolivälistä 1960-luvun puoliväliin: Hän sijoittui kolmannelle sijalle vuoden 1948 shakin maailmanmestaruusturnauksessa ja toiseksi vuoden 1953 ehdokkaiden turnauksessa. Kaiken kaikkiaan hän osallistui kolme kertaa (1948, 1953, 1968) maailmanmestaruusturnaukseen. Hän oli myös shakkikirjailija. Reshevsky syntyi Ozorkówissa Łódźin lähellä (silloinen Venäjän keisarikunta, nykyinen Puola) Hän kuoli New Yorkissa, Yhdysvalloissa. ==Aiheesta muualla== * Luokka:Shakin suurmestarit Luokka:Yhdysvaltalaiset shakinpelaajat Luokka:Puolalaiset shakinpelaajat Luokka:Shakin Yhdysvaltain-mestarit Luokka:Lapsinerot Luokka:Vuonna 1911 syntyneet Luokka:Vuonna 1992 kuolleet
Artur Jusupov

Artur Jusupov (, s. 13. helmikuuta 1960 http://www.olimpbase.org/Elo/player/Barbero,%20Gerardo%20F..htmlMoskova, Neuvostoliitto) on saksalainen shakin suurmestari sekä shakkikirjailija. Hänen paras Elo-lukunsa on ollut 2 680\. Jusupovia on valmentanut ja mentoroinut Mark Dvoretski, jota pidetään maailman parhaana shakkivalmentajana. Jusupov on myöntänyt Dvoretskin vaikutuksen olevan suuressa osassa hänen menestyksessään. He perustivatkin yhdessä Dvoretski–Jusupov-shakkikoulun, jonka oppilaisiin on kuulunut muun muassa Pjotr Svidler. Jusupov on toiminut myös Viswanathan Anandin sekä Peter Lekon avustajana heidän tavoitellessaan shakin maailmanmestaruutta. == Lähteet == ==Aiheesta muualla== *Jusupovin sivusto * Luokka:Shakin suurmestarit Luokka:Saksalaiset shakinpelaajat Luokka:Neuvostoliittolaiset shakinpelaajat Luokka:Shakin nuorten maailmanmestarit Luokka:Vuonna 1960 syntyneet Luokka:Elävät henkilöt
Petr Hába

Petr Hába (s. 6. tammikuuta 1965) on tšekkiläinen shakin suurmestari. Hän sai suurmestarin arvonimen vuonna 1997. == Lähteet == Luokka:Tšekkiläiset shakinpelaajat Luokka:Shakin suurmestarit Luokka:Vuonna 1965 syntyneet Luokka:Elävät henkilöt
Valeri Bondarenko

Valeri Bondarenko (s. 22. huhtikuuta 1953 Narva, Viron SNT, Neuvostoliitto) on virolainen jalkapallovalmentaja. ==Valmentajana== Bondarenko on luotsannut seurajoukkueita päävalmentajana vuodesta 1991. Pisimmät pestit ovat olleet FC Norma Tallinnassa, FC Levadiassa sekä Trans Narvassa. Viron ja Suomen lisäksi Bondarenko on valmentanut pariin otteeseen Venäjällä. Valmentajana Bondarenkolla on myös paljon kansainvälistä kokemusta, sillä hänen valmentamansa joukkueet ovat usein olleet UEFA:n Mestarien liigan karsinnoissa, UEFA-cupissa, UEFA-cupin karsinnoissa sekä Intertoto-cupissa. Bondarenko on ollut myös Viron maajoukkuetehtävissä. Hän toimi A-maajoukkueen apuvalmentajana vuosina 1993–1994, sekä 18-vuotiaiden maajoukkueen apu- ja päävalmentajana vuosina 1998–1999. Bondarenko on saanut UEFA:n pro-lisenssin vuonna 2007. 14\. huhtikuuta 2008 RoPS ilmoitti tehneensä hänen kanssaan 1+1-vuotisen sopimuksen. RoPS:aan Bondarenko siirtyi Viron pääsarjan Trans Narvasta sopimuksessaan olevan pykälän turvin, joka sallii valmentajan siirtymisen ulkomaille kesken kauden. 27\. lokakuuta 2008 RoPS käytti option Bondarenkon sopimuksesta. 27. lokakuuta syntynyt uusi sopimus oli 1+1-vuotinen.Bondarenko solmi jatkosopimuksen RoPS:n kanssa 27\. toukokuuta tasan puoli vuotta uuden sopimuksen tekemisestä Bondarenko sai potkut Rovaniemen Palloseuran päävalmentajan tehtävistä. Hänen tilalleen astuivat toistaiseksi päävalmentajan tehtäviä hoitamaan Mika Lumijärvi sekä Zeddy Saileti. Vuosina 2009–2010 Bondarenko valmensi Trans Narvaa. Tammikuussa 2011 hän siirtyi valmentamaan ruotsalaista Syrianskaa. ==Lähteet== Luokka:Virolaiset jalkapallovalmentajat Luokka:Vuonna 1953 syntyneet Luokka:Elävät henkilöt
Glostrupin kunta

Glostrup on pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 23 308 asukasta, ja sen pinta-ala oli 13,3 neliökilometriä. Kunnan keskustaajama on myös nimeltään Glostrup. Kunta kuuluu Hovedstadsområdetin suurkaupunkialueeseen. Glostrupin kirkko on peräisin 1100-luvulta. ==Lähteet== ==Aiheesta muualla== * Glostrupin kunnan kotisivut * Glostrupin seurakunnan kotisivut *
Saints & Sinners (Whitesnaken albumi)

Saints & Sinners on vuonna 1982 julkaistu Whitesnaken albumi. Vaikka albumi ylsikin Britanniassa listan top 10:een, se ei onnistunut toistamaan toiselle sijalle yltäneen edellisen levyn menestystä. Kappaleet ”Crying in the Rain” ja ”Here I Go Again” levytettiin myöhemmin uudelleen 1987-albumille. ==Kappaleet== A-puoli # # # # # B-puoli # * # # # # ===Vuoden 2007 uusintapainoksen bonuskappaleet=== # * # # ==Kokoonpano== *David Coverdale - laulu *Bernie Marsden - kitarat *Mel Galley - taustalaulu *Micky Moody - kitarat, taustalaulu *Jon Lord - kosketinsoittimet *Neil Murray - basso *Ian Paice - rummut ==Arvostelut== *Allmusic () linkki *Soundi () linkki == Lähteet == Luokka:Whitesnaken albumit Luokka:Vuoden 1982 albumit
Come an’ Get It

Come an' Get It on vuonna 1981 julkaistu Whitesnaken viides studioalbumi. Se nousi Britanniassa listan sijalle 2 ja oli yhtyeen siihen asti julkaistuista albumeista suurin menestys. Kappaleet ”Don’t Break My Heart Again” (Britanniassa sija 17) ja ”Would I Lie to You” (Britanniassa sija 37) julkaistiin singlenä. Niistä tehtiin myös musiikkivideot. Vuonna 2007 Come an' Get It julkaistiin remasteroituna sisältäen kuusi bonuskappaletta. ==Kappaleet== A-puoli # # # # # B-puoli # * # # # # ===Bonuskappaleet=== Vuoden 2007 uudelleenjulkaisulla on mukana seuraavat bonuskappaleet. # * # # # # # ==Kokoonpano== * David Coverdale - laulu * Micky Moody - kitara * Bernie Marsden - kitara * Jon Lord - kosketinsoittimet * Neil Murray - bassokitara * Ian Paice - rummut ==Arvostelut== *Allmusic () linkki *Soundi () linkki == Lähteet == Luokka:Whitesnaken albumit Luokka:Vuoden 1981 albumit
Snakebite

Snakebite on Whitesnaken debyyttialbumi. Se julkaistiin vuonna 1978. ==Kappaleet== # # # # # # # # ==Kokoonpano== ===Kappaleet 1-4=== *David Coverdale – laulu *Micky Moody – kitara *Bernie Marsden – kitara *Neil Murray – basso *Dave Dowle – rummut *Pete Solley - koskettimet ===Kappaleet 5-8=== *David Coverdale - laulu *Tim Hinkley – piano *Alan Spenner – basso *Tony Newman – rummut *Lee Brilleaux – huuliharppu *Roger Glover – klavinetti, lehmänkello, Arp 2600 *Graham Preskett – viulu Luokka:Vuoden 1978 esikoisalbumit Luokka:Whitesnaken albumit
Mihailo Pavićević

Mihailo Pavićević (s. 15. maaliskuuta 1958 Jugoslavia) on montenegrolainen koripallovalmentaja. Hän oli Suomen Korisliigassa pelanneen Espoon Hongan päävalmentaja vuosina 2000–2009. Honka voitti hänen alaisuudessaan viisi Suomen-mestaruutta ja kerran Suomen cupin. Ennen Suomeen tuloaan hän valmensi Belgradin Punaisen tähden kaudella 1997–1998 Serbia ja Montenegron mestariksi. Hongasta Pavićević siirtyi Montenegron pääsarjaan valmentamaan KK Mornar Basket Bar -joukkuetta, joka eteni kaudella 2011–2012 hänen johdollaan välieriin. Kaudeksi 2012–2013 Pavićevićilla oli sopimus Torpan Poikien valmentamisesta, mutta lopulta ToPo ei saanut Korisliiga-lisenssiä. Toukokuussa 2016 Pavićević sai Montenegron koripalloliitolta vuoden pituisen toimitsijakiellon arvosteltuaan liiton toimintaa sosiaalisessa mediassa. Pavićevicin mukaan tili, jolta hänen kommenttinsa oli löydetty, ei ollut hänen.http://mondo.rs/a904754/Sport/Kosarka/Bivsi-trener-Crvene-Mihailo- Pavicevic-zvezde-kaznjen-zbog-Facebook-objave.html ==Lähteet== *Pavicevic (arkistoitu versio) ===Viitteet=== == Aiheesta muualla == *FIBA Europe Luokka:Montenegrolaiset koripallovalmentajat Luokka:Vuonna 1958 syntyneet Luokka:Elävät henkilöt
Live at Hammersmith (Whitesnaken albumi)

Live at Hammersmith on Whitesnaken livealbumi vuodelta 1978. Se julkaistiin ainoastaan Japanissa. ==Kappaleet== # # # # # # Luokka:Vuoden 1980 konserttitallenteet Luokka:Whitesnaken albumit en:Live at Hammersmith (Whitesnake album)
Herlevin kunta

Herlev on Pääkaupunkialueella Tanskassa sijaitseva kunta. Vuoden 2020 alussa kunnassa oli 28 930 asukasta, ja sen pinta-ala oli 12,1 neliökilometriä. Kunnan keskustaajama on myös nimeltään Herlev. Herlev on perustettu vuonna 1909. Kunnan asutus kuuluu kuntarajat ylittävään Hovedstadsområdetin taajamaan. Herlev hospital spring.jpg|Herlevin sairaala piti pitkään hallussaan Tanskan korkeimman rakennuksen titteliä. ==Lähteet== ==Aiheesta muualla== * Herlevin kunnan kotisivut *
Live...In the Heart of the City

Live...In the Heart of the City on Whitesnaken livealbumi vuodelta 1980. Se on äänitetty "Rolling Stones Mobilessa" eli The Rolling Stones -yhtyeen liikkuvassa studiossa. ==Kappaleet== === CD 1 === # "Come on" (David Coverdale, Bernie Marsden) – 3:38 # "Sweet Talker" (Coverdale, Marsden) – 4:16 # "Walking in the Shadow of the Blues" (Coverdale, Marsden) – 5:00 # "Love Hunter" (Coverdale, Moody, Marsden) – 10:41 # "Fool for Your Loving" (Coverdale, Moody, Marsden) – 4:58 # "Ain't Gonna Cry No More" (Coverdale, Moody) – 6:21 # "Ready an' Willing" (Coverdale, Moody, Neil Murray, Jon Lord, Ian Paice) – 4:46 # "Take Me with You" (Coverdale, Moody) – 6:28 === CD 2 === # "Come on" (David Coverdale, Bernie Marsden) # "Might Just Take Your Life" (Coverdale, Ritchie Blackmore, Lord, Paice) – 5:35 # "Lie Down" (Coverdale, Moody) – 4:41 # "Ain't No Love in the Heart of the City" (Michael Price, Dan Walsh) – 6:03 # "Trouble" (Coverdale, Marsden) – 4:51 # "Mistreated" (Coverdale, Blackmore) – 10:49 ==LP-version (Geffen Records) kappaleet== ===A-puoli=== # Come on (3:41) (Coverdale&Marsden;) # Sweet Talker (4:10) (Coverdale&Marsden;) # Walking In The Shadow Of The Blues (4:49) (Coverdale&Marsden;) # Love Hunter (11:00) (Coverdale, Marsden&Moody;) ===B-puoli=== # Ain't No Love In The Heart Of The City (7:32) (Price&Walsh;) # Fool For You Loving (4:43) (Coverdale, Marsden&Moody;) # Take Me With You (6:10) (Coverdale&Moody;) Luokka:Vuoden 1980 konserttitallenteet Luokka:Whitesnaken albumit
Starkers in Tokyo

Starkers in Tokyo on vuonna 1997 nauhoitettu Whitesnaken livealbumi. ==Kappaleet== # "Sailing Ships" (David Coverdale, Adrian Vandenberg) – 4:37 # "Too Many Tears" (Coverdale, Vandenberg) – 4:13 # "The Deeper the Love" (Coverdale, Vandenberg) – 4:09 # "Love Ain’t No Stranger" (Coverdale, Mel Galley) – 3:15 # "Can’t Go on" (Coverdale, Vandenberg) – 3:50 # "Give Me All Your Love" (Coverdale, John Sykes) – 3:21 # "Don’t Fade Away" (Coverdale, Vandenberg) – 4:26 # "Is This Love" (Coverdale, Sykes) – 3:09 # "Here I Go Again" (Coverdale, Bernie Marsden) – 4:46 # "Soldier of Fortune" (Coverdale, Ritchie Blackmore) – 4:22 Luokka:Vuoden 1998 konserttitallenteet Luokka:Whitesnaken albumit
Ratmir Holmov

Ratmir Dmitrijevitš Holmov (, 13. toukokuuta 1925 – 18. helmikuuta 2006) oli venäläinen shakin suurmestari. Holmov oli yksi parhaista neuvostopelaajista 1950–1970-luvuilla. Hän voitti useita Itä-Euroopan turnauksia urallaan. Hän ei ollut kovinkaan hyvin tunnettu länsimaissa, koska kilpaili pääasiassa entisen Neuvostoliiton alueella. ==Aiheesta muualla== * Luokka:Shakin suurmestarit Luokka:Venäläiset shakinpelaajat Luokka:Vuonna 1925 syntyneet Luokka:Vuonna 2006 kuolleet
Michael Adams

Michael Adams (s. 17. marraskuuta 1971) on brittiläinen shakin suurmestari. Hänen paras sijoituksensa on ollut neljäs FIDE:n listalla. Vuoden 2008 huhtikuussa hän oli listalla 14. Elo-luvulla 2729. Hän oli samalla myös paras brittiläinen pelaaja listalla. Adams on menestynyt hyvin shakin maailmanmestaruusturnauksissa. Hän on päässyt kolme kertaa semifinaaliin ja kerran finaaliin, jossa hän hävisi täpärästi Rustam Kasymdžanoville tie-break- peleissä. == Lähteet == ==Aiheesta muualla== * * Luokka:Shakin suurmestarit Luokka:Englantilaiset shakinpelaajat Luokka:Shakin Britannian-mestarit Luokka:Vuonna 1971 syntyneet Luokka:Elävät henkilöt
Runosmäki-Raunistula

Runosmäki-Raunistula () on Turun 6. suuralue. Suuralue sijaitsee keskustan pohjoispuolella. Aikaisemmin suuralueen nimenä oli Tampereentie ja sen rajat olivat hieman erilaiset. Suuralueella asuu 14 485 asukasta (2014) ja sen vuotuinen väestönkasvu on 0,75%. Alle 15-vuotiaita on 13 % ja yli 65-vuotiaita 20 %. Alueen asukkaista suomea puhuu 93 %, ruotsia 2 % ja muita kieliä 5 %. ==Kaupunginosat== Suuralue koostuu seuraavista viidestä kaupunginosasta: *Kaerla *Kastu *Kärsämäki *Raunistula *Runosmäki (Runosbacken) Näistä Kaerla, Raunistula ja Runosmäki kuuluvat osittain myös Länsikeskuksen suuralueeseen. ==Katso myös== *Turun kaupunginosat *Turun suuralueet ==Lähteet== Luokka:Turun suuralueet
John Nunn

John Denis Martin Nunn (s. 25. huhtikuuta 1955 Lontoo) on englantilainen shakin suurmestari, shakkikirjailija ja -kustannustoimittaja. Hän on matematiikan tohtori vuodelta 1978 ja omaa tehtäväshakissa ratkaisemisen suurmestarin arvon. Nunn oli perustamassa merkittäväksi nousutta shakkikustantamoa Gambit Publications, jossa hän toimii shakillisena toimittajana. Hän on kuulunut maailman kymmenen vahvimman shakinpelaajan joukkoon sekä voittanut shakkitehtävien ratkaisemisen maailmanmestaruuden kolme kertaa: 2004, 2007 ja 2010.World Chess Solving Championship - tulokset Hannu Harkkola 2010. Nunn on naimisissa saksalaisen naisten FIDE-mestarin, Petra Fink-Nunnin kanssa. ==Lähteet== * ===Viitteet=== ==Aiheesta muualla== * Luokka:Shakin suurmestarit Luokka:Shakin Britannian-mestarit Luokka:Brittiläiset shakinpelaajat Luokka:Kustannustoimittajat‎ Luokka:Vuonna 1955 syntyneet Luokka:Elävät henkilöt
Mark Hebden

Mark Hebden (s. 1958) https://ratings.fide.com/profile/400084 on englantilainen shakin suurmestari. Hebden oli Britannian nopean shakin maailmanmestari vuosina 1990, 1994, 2001 ja 2005. == Lähteet == ==Aiheesta muualla== * Luokka:Shakin suurmestarit Luokka:Englantilaiset shakinpelaajat Luokka:Vuonna 1958 syntyneet Luokka:Elävät henkilöt
Hou Hsiao-Hsien

thumb|Hou Hsiao-Hsien Hou Hsiao-Hsien (; s. 8. huhtikuuta 1947) on kiinalainen elokuvaohjaaja. Hän syntyi Guangdongin maakunnassa manner-Kiinassa, mutta muutti pian perheineen Taiwaniin. Hou voitti vuonna 1989 Venetsian elokuvajuhlilla Kultaisen leijonan elokuvasta City of Sadness. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon. Useat Houn elokuvat ovat olleet Kultainen palmu -ehdokkaina Cannesin elokuvajuhlilla. Vuonna 2015 hänet palkittiin Cannesissa parhaana ohjaajana elokuvasta The Assasin. ==Lähteet== == Aiheesta muualla == * ==Kirjallisuutta== *Cai, Xiao: The Ethics of Witness : Dailiness and History in Hou Hsiao-Hsien’s Films. Singapore : Springer, 2019. ISBN 9811321698, ISBN 9789811321696. Luokka:Kiinalaiset elokuvaohjaajat Luokka:Vuonna 1947 syntyneet Luokka:Elävät henkilöt
Turo-Kimmo Lehtonen

Turo-Kimmo Lehtonen (s. 1968) on suomalainen sosiologi. Hän on tutkinut muun muassa kuluttamista, teknologiaa arjessa ja hygienian historiaa. == Teoksia == * * Aineellinen yhteisö. Tutkijaliitto 2008. ==Aiheesta muualla== * Lehtonen Helsingin yliopiston Tutkijakollegiumin sivuilla Luokka:Suomalaiset sosiologit Luokka:Vuonna 1968 syntyneet Luokka:Elävät henkilöt
Rødovren kunta

Rødovre on Tanskan pääkaupunkialueella sijaitseva kunta. Vuoden 2020 huhtikuussa kunnassa oli 40 634 asukasta, ja sen pinta-ala oli 12,2 neliökilometriä. Kunnan keskustaajama on myös nimeltään Rødovre. Rødovre tunnetaan monikulttuurisena kuntana, jossa asuu runsaasti ihmisiä ympäri maailman. Rødovre on Järvenpään ystävyyskunta. == Tunnettuja henkilöitä == * Brigitte Nielsen (s. 1963) malli, näyttelijä ja laualja IMDb Database retrieved 31 July 2020 * Helle Thorning-Schmidt (s. 1966) entinen Tanskan pääministeri * Nikolaj Lie Kaas (s. 1973) näyttelijä IMDb Database retrieved 31 July 2020 === Urheilijat === * Hans Fogh (1938–2014) olympiapurjehtija * Jannik Hansen (s. 1986) entinen jääkiekkoilija * Lars Eller (s. 1989) jääkiekkoilija * Nikolaj Krag Christensen (s. 1998) jääkiekkoiliija ==Lähteet== ==Aiheesta muualla== * Rødovren kunnan kotisivut *
Tropicana Hotel & Casino

Tropicana Hotel & Casino on hotelli-kasino Las Vegas Stripin varrella Paradisessa Nevadassa. Hotellia pyörittää Tropicana Entertainment LCC. Hotellissa on 22 kerrosta, 1 876 huonetta, ja hotellialueeseen kuuluu 5 667 m²:n laajuinen kasino. Nimensä mukaisesti Tropicana Hotel & Casinon teema on tropiikki. == Historia == Tropicanan ensimmäinen hotellitorni, Paradise Tower, valmistui vuonna 1957, ja siinä on 21 kerrosta. 22-kerroksinen Island Tower valmistui vuonna 1986. Tropicana suljetaan 2. huhtikuuta 2024 purkamista varten vuoden 2024 lopussa, mikä tekee tilaa Las Vegasin uudelle baseball- stadionille. == Suunniteltu laajennus == 2\. marraskuuta 2006 Tropicana Entertainment LCC ilmoitti julkisesti kahden miljardin dollarin korjauksista Las Vegasin Tropicanassa. Korjausten oli tarkoitus valmistua vuonna 2010. Uudistetussa hotellissa olisi ollut 9 290 m²:n kokoinen kasino, viisi hotellitornia ja niissä yhteensä 10 000 huonetta, 18 580 m²:n laajuinen kauppakatu sekä 20 ravintolaa ja loungea. Vuonna 2008 laajennussuunnitelmat jouduttiin kuitenkin pistämään jäihin kansainvälisen finanssikriisin seurauksena. == Aiheesta muualla == * Tropicanan Web-sivut == Lähteet == Luokka:Las Vegasin hotellit Luokka:Las Vegasin kasinot
Vallis Schröteri

Vallis Schröteri on Kuussa, lähellä Aristarkhos-kraatteria sijaitseva kiemurteleva laakso, "rilli". Jotkut havaitsijat sanovat laakson toista päätä "Kobran pääksi". "Kobran pää" on 6 km:n läpimittainen kraatteri 25 km Herodotos-kraatterista pohjoiseen. Laaksoalueen pisin läpimitta on 168 km. Laakson leveys on maksimissaan 10 km ja minimissään muutamia kilometrejä. Laaksolla oletetaan olevan tuliperäinen alkuperä. Sen koordinaatit ovat 26.2° P 50.8° L. Luokka:Kuun laaksot
Søllerød

Søllerød on kaupunki ja entinen kunta Tanskassa Rudersdalin kunnassa Region Hovedstadenin alueella lähellä Kööpenhaminaa. Kaupunki liitettiin Rudersdaliin vuonna 2007. Kaupunki on osa Hovedstadsområdetin suurkaupunkialuetta. Taajaman pinta-ala on 39,77 km² ja väkiluku 31 920 asukasta (2006). == Aiheesta muualla == *Rudersdalin kunnan sivut Luokka:Tanskan entiset kunnat Luokka:Tanskan taajamat Luokka:Rudersdalin kunta
Tårnbyn kunta

Tårnby on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 42 829 asukasta, ja sen pinta-ala oli 66,1 neliökilometriä. Kunnan keskustaajama on myös nimeltään Tårnby. Kööpenhaminan lentoasema sijaitsee pääosin Tårnbyn alueella. Tårnby on perustettu vuonna 1370 ja Kastrupin kunta liitettiin siihen vuonna 1970. ==Seurakunnat== Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin. * 1: Korsvejens Sogn * 2: Kastrup Sogn * 3: Skelgårds Sogn * 4: Tårnby Sogn ==Lähteet== ==Aiheesta muualla== * Tårnbyn kunnan kotisivut *Tårnbyn portaali *
Vallensbækin kunta

Vallensbæk on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 16 565 asukasta, ja sen pinta-ala oli 9,5 neliökilometriä. Kunnan keskustaajama on myös nimeltään Vallensbæk. ==Lähteet== ==Aiheesta muualla== * Vallensbækin kunnan kotisivut Luokka:Tanskan pääkaupunkialueen kunnat
Garðabær

Garðabær on kunta Islannissa lähellä Reykjavíkia. Kunnan pinta-ala on 68 km² ja väkiluku 1. tammikuuta 2022 oli 18 445 asukasta. Kunta kuuluu Höfuðborgarsvæðiðin suurkaupunkialueeseen. ==Ystävyyskunnat== * Asker, Norja * Pietarsaari, Suomi * Eslöv, Ruotsi * Tórshavn, Färsaaret * Rudersdalin kunta, Tanska == Lähteet == == Aiheesta muualla == * Kunnan viralliset sivut Gardabaer
Platon (Kuun kraatteri)

Platon on tumma kraatteri Kuussa Montes Alpes-vuoristossa Mare Imbriumin valtavan laavatasangon reunalla. Tämä kraatteri on eräs tunnetuista Kuun "maamerkeistä". Se näyttää Maasta katsoen soikealta, koska näkyy meille matalassa kulmassa. 109 km läpimittainen Platon on täyttynyt tummaksi jähmettyneellä laavalla, niin että se on vain 1 km syvä. Kraatterin reunat nousevat 2 km korkeuteen. Platonin alueella on melko usein väitetty nähdyn. TLP- eli LTP-ilmiöitähttp://www.ltpresearch.org/plato1.htm, jotka ovat valonvälähdyksiä, epätavallisia värikuvioita ja näkyvyyden utuisuuksiahttp://www.glrgroup.org/tlp/tlp_february.htm . Platonista lounaaseen on Vallis Alpes -laakso. == Lähteet == == Aiheesta muualla == * Luokka: Kuun kraatterit
Amstetten

thumb|Amstetten-Mauer -sairaala Amstetten on kaupunki Itävallassa Ala- Itävallan osavaltiossa. Asukkaita kaupungissa oli vuoden 2019 arvion mukaan 23 727 ja väestötiheys oli noin 460 asukasta neliökilometriä kohden. Pinta-alaa Amstettenilla on 51,9 neliökilometriä. Amstetten kuuluu historialliseen Mostviertelin alueeseen Ranskassa sijaitseva Ruelle-sur-Touvre on ollut Amstettenin ystävyyskaupunki vuodesta 1972 lähtien. == Insestiskandaali == Huhtikuussa 2008 Itävallan poliisi paljasti paikallisen Josef Fritzlin pitäneen vuodesta 1984 saakka tytärtään Elisabethia seksiorjana kellarissaan. == Lähteet == == Aiheesta muualla == * Virallinen kotisivu Luokka:Ala- Itävallan kaupungit
Seltjarnarnes

Seltjarnarnes (virallisesti Seltjarnarneskaupstaður) on kunta Islannissa lähellä Reykjavíkia. Kunnan pinta-ala on 2 km2 ja väkiluku 4 720 asukasta (1. tammikuuta 2022). Kunta kuuluu Höfuðborgarsvæðiðin suurkaupunkialueeseen. Itsenäisyyspuolueella on ollut ylivalta kaupunginvaltuustossa vuodesta 1962 lähtien. Vuoden 2006 vaaleissa se sai 67,2 prosenttia äänistä ja viisi seitsemästä valtuustopaikasta. == Lähteet == ==Aiheesta muualla== * Kunnan viralliset sivut Luokka:Islannin kunnat
Álftanes

Álftanes (vuoteen 2004 saakka Bessastaðahreppur) oli kunta Islannissa lähellä Reykjavíkia. Kunnan pinta-ala oli 5 km² ja väkiluku 2 416 asukasta. Presidentin residenssi Bessastaðir sijaitsi kunnassa. Kunta kuului Höfuðborgarsvæðiðin suurkaupunkialueeseen. Kunta liitettiin 1. tammikuuta 2013 Garðabærin kuntaan. == Lähteet == == Aiheesta muualla == * Kunnan viralliset sivut Luokka:Islannin entiset kunnat